**Tatăl meu și umbra**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă mi-ai întinde mâna,

Dacă ai mai putea

Să-mi dai, să simt

căldura ta

Dacă m-ai mai striga,

Dacă te-aş mai putea auzi,

De m-ai mai călăuzi

Și de-am putea, oh, de-am putea

Să ne încheiem așa :

Nasturele tău, cu gaica mea

Din haine ar crește copaci

Care ar avea rădăcini în cer

Și crengi spre mister

Cu frunze, ușor

Tremurând de dor

O, le-aş mângâia

Și le-aş liniști

Dacă m-ai mai putea privi

Din ochi ne-ar țâșni

Izvoare de lacrimi

Și ne-am îneca

În durerea ta, în durerea mea...

Am fi tot aici :

Tu - pământ cu flori

Eu - umbră-n cărări.